Utálják a gyereksírást a nyaralók
Gyakoriak a kisebb-nagyobb konfliktusok a kisgyermekes és a gyermektelen üdülõk között – derült ki a Szállás.hu friss felmérésébõl. A többség csak féléves kor felett utaztatná a babát. Nagyjából minden századik szállásadónál elõfordult már, hogy elveszett egy gyerek, még az is megesett, hogy az alvó kicsit a házõrzõ rottweiler mellett találták meg.
Hatból egy szülõ kapott már negatív reakciókat, amikor az üdülésre kisgyermeket is vitt magával. A többség eleve nem utaztatná a félévesnél fiatalabb babákat, a gyermektelenek negyede ráadásul csak egy évesnél idõsebbeket látna szívesen a szálláshelyeken. „Legtöbbször csak megvetõ pillantásokat kapnak a kisgyermekes szülõk, ritkábban kéretlen tanácsokat is ad a többi szállóvendég" – mondta Varga Zoltán, a Szállás.hu ügyvezetõ igazgatója.

A szállóvendégek a kisgyerekek sírását vagy hangoskodását tolerálják a legkevésbé. Ugyanakkor úgy tûnik, a nyilvános szoptatás is tabu: a kutatásban részt vevõk ötöde ezt tartja a legnagyobb konfliktusforrásnak. „Negatív visszajelzést emiatt csak kevesen kaptak, mert a legtöbben igyekeznek máshogy megoldani a baba etetését" – magyarázta Varga Zoltán. A szülõk legkínosabb utazási élményei többnyire a higiéniai szabályok megsértéséhez kapcsolódnak. „Többen leírták például, hogy az úszópelenka ellenére futólépésben kellett távozniuk a medencébõl, vagy hogy pont a pincért terítette be fõzelékkel a baba. Mindezek kapcsán sok szívderítõ fotót mi magunk is kapunk a minden év márciusában meghirdetett babafotó pályázatunkra" – szemezgetett a szülõk történeteibõl a portál vezetõje.

Etetõszék és babaágy kell

A kisbabával nyaralók még mindig a speciális bútorokat, felszereléseket hiányolják leginkább a szálláshelyekrõl. „Többször is megjegyezték, hogy a fõszezonban nem volt elég etetõszék az éttermekben, vagy hogy rácsos kiságy helyett a babának nem megfelelõ utazóágyat kaptak. Igaz, sokan ilyenkor is feltalálták magukat, például ha csak zuhanykabin volt, a mosdókagylóban fürdették a kicsit" – mondta Varga Zoltán.

A kisgyermekesek mintegy 20 százaléka ugyanakkor több babás programot, kikapcsolódási lehetõséget szeretne a szálláshelyeken – például játszósarkot, pancsolót, esetleg kicsiknek szervezett foglalkozásokat. Minden tizedik szülõnek sokat jelentene, ha lenne szakképzett gyerekfelügyelet, amelyre egy-egy óra erejéig rábízhatnák a gyermeket. „Több szállásadó is jelezte, hogy bár nincs ilyen szolgáltatásuk, azért vállalták a bébiszittelést, ha a fiatal pár már nagyon szeretett volna kettesben maradni" – tette hozzá a Szállás.hu ügyvezetõje.

Százból egyben elveszik a gyerek

Jelenleg a szálláshelyek mintegy harmada alkalmaz külön kisgyermekekre vonatkozó szabályokat. Az úszópelenka használatát például szinte minden medencével rendelkezõ helyen kötelezõvé tették, emellett jellemzõen a vendégházakban kérik, hogy a háziállatokat a gyerekek ne etessék, simogassák. „A legáltalánosabb, gyakran ki sem mondott elvárás az, hogy a szülõk ne hagyják felügyelet nélkül a gyerekeiket, nyaralás alatt azonban még nehezebb ezt betartani" – mondta a Szállás.hu ügyvezetõ igazgatója.

Nagyjából minden századik szállásadónál elõfordult már, hogy elveszett egy gyerek. A vendégek válaszai alapján gyakori, hogy a strandon/fürdõben összetéveszti a szüleit egy idegennel a kisgyerek, vagy valami érdekesség annyira leköti a figyelmét, hogy eszébe sem jut visszamenni. „Találtak meg alvó gyermeket a házõrzõ rottweiler mellett vagy a mélyen lelógó asztalterítõ alatt. A szállodákban pedig sokszor a lift segíti a gyerekek varázslatos eltûnését" – mondta Varga Zoltán.
gyerek szálláshely utazás